section_heading: Osnivanje HDSSB-a
paragraph_text: Zbog neslaganja s politikom HDZ-a prema Slavoniji i Baranji, neposredno pred lokalne izbore 2005. godine, zajedno sa svojim dugogodišnjim suradnicima i prijateljima Branimirom Glavašem i Ivanom Drmićem isključen je iz HDZ-a. Zajedno s njima pristupa osnutku udruge građana Hrvatski demokratski sabor Slavonije i Baranje, a Nezavisna lista Branimira Glavaša odnosi pobjedu na izborima za Osječko-baranjsku županiju i Grad Osijek u svibnju 2005. godine, kada preuzima dužnost zamjenika gradonačelnika Osijeka koju obnaša do listopada 2007. godine kada je Vlada RH donijela odluku o raspuštanju Gradskog vijeća Grada Osijeka. U lipnju 2007. godine, na 2. Saboru HDSSB-a, jednoglasno je izabran za predsjednika stranke.